Torquato Tasso (Goethe)
"Torquato Tasso" on saksa kirjaniku Johann Wolfgang von Goethe 1790. aastal avaldatud viiest vaatusest koosnev draama, mida on klassitsistliku ranguse ja ökonoomsuse mõttes peetud täiuslikuks. Draama aluseks on ajalooline aines, täpsemalt Itaalia poeedi Torquato Tasso elulugu. Näidend valmis perioodil 30. märtsist 1780 kuni 31. juulini 1789, avaldati trükis 1790, ent toodi lavale alles 16. veebruaril 1807 Weimaris. Eesti keeles on "Torquato Tasso" ilmunud Kersti Merilaasi tõlkes 1983. aastal.